Bitka na Kozari

Bitka na Kozari je bitka iz Drugog svjetskog rata koja se vodila u junu i julu 1942. godine na području oko bosanskohercegovačke planine Kozara između jugoslavenskih partizana s jedne i snaga Sila osovina sa druge strane.

Sredinom aprila 1942. godine, njemačke okupacione snage su, zajedno uz pomoć ustaško-domobranskih trupa u ukupnom broju od 40.000 vojnika, pokrenule ofanzivu čiji je cilj bio uništiti partizanske snage od 4.000 boraca na planini Kozari, koje su ugrožavale komunikacije Zagreb-Beograd, ali i prema Prijedoru i Banjaluci. Cilj njemačke ofanzive bilo je i civilno stanovništvo.

Oko Kozare je bio formiran neprijateljski obruč unutar kojeg se našlo 80.000 civila i 500 ranjenika. Četvrtog jula, u jurišu se probilo oko 10.000 ljudi. Ofanziva je završila sredinom jula 1942. godine. U toku Bitke na Kozari, a prema sadašnjim podacima, 25.000 civilnog, uglavnom srpskog stanovništva, stradalo je tokom vojnih operacija ili u koncentracionom logoru Jasenovac. Uprkos ovoj ofanzivi, Kozara je nastavila biti jedno od žarišta ustanka. U isto vrijeme, glavnina partizanskih snaga izvela je poznati pohod iz istočne Bosne u Bosansku Krajinu.

Također pogledajte
Kozara (film)
 Reference 

 Vanjski linkovi 

 http://books.google.hr/books?id=pVCx3jerQmYC Redžić, Enver (2005). Bosnia and Herzegovina in the Second World War. str. 215
 http://books.google.com/books?id=1VO4IgMMMhMC Gilbert, Andrew (2008). Foreign Authority and the Politics of Impartiality in Postwar Bosnia-Herzegovina. Routledge. str. 29.

Kozara
Kategorija:1942. u Jugoslaviji
Kategorija:1942. u Bosni i Hercegovini
Kategorija:Bosna i Hercegovina u Narodnooslobodilačkoj borbi
Kategorija:Njemačka u Drugom svjetskom ratu
Kategorija:Mađarska u Drugom svjetskom ratu
Kategorija:Nezavisna Država Hrvatska
Kategorija:Sukobi u 1942.